|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 18.11. – 24.11.2024 г. (47- ма седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 128 случая на заразни заболявания, от които:

1. Грип и остри респираторни заболявания (ОРЗ) - 91 случая.

Общата заболяемост от грип и ОРЗ за областта е 128,60 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 29 | 38 | 13 | 11 | - | 91 | 128,60 %оо |

1. Въздушно-капкови инфекции - 35 случая: COVID-19, варицела и скарлатина;
2. Няма регистрирани случаи на коклюш и морбили;
3. Хепатити - 1 случай на хепатит тип В;
4. Инфекции с множествен механизъм на предаване - 1 случай на ХИВ.
5. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са 43 проверки: за спазване на противоепидемичния режим на работа са проверени 1 отделение към МБАЛ и 28 лечебни заведения за извънболнична помощ (5 от тях са проверени и за дейността им по имунопрофилактика), 1 ДГ, 1 здравен кабинет към ДГ, 2 здравни кабинета в училища, 2 ДДД фирми и 3 проверки в ДГ- насочени по документи.

Епидемиологичните проучвания на регистрирани заразни болести са 37 бр.

Лабораторен контрол на противоепидемичния режим в лечебни заведения, детски и социални заведения - общо 799 бр. проби с 10 положителни резултати, както следва:

* 96 бр. проби околна среда без положителни резултати;
* 703 бр. микробиологични проби с 10 положителни резултати;

**През** **консултативния кабинет по СПИН /КАБКИС/** са преминали 3 лица.

Във връзка с Национална АНТИСПИН кампания по случай 1-ви декември, световен ден за борба със СПИН е проведен изнесен КАБКИС. Изследвани и консултирани 77 лица.

**ДИРЕКЦИЯ „МЕДИЦИНСКИ ДЕЙНОСТИ”**

Постъпили, обработени и изпратени документи в Изпълнителна агенция „Медицински надзор“ документи за промяна в обстоятелствата на 1 лечебно заведения за доболнична помощ (МЦ-Тервел). Постъпили и обработени 28 бр. съобщения за смърт.

За периода в РКМЕ са приети 92 бр. заявления/декларация за освидетелстване и преосвидетелстване. Дигитализирани са в Информационната система за контрол на медицинските експертизи 92 броя медицински експертни досиета.

Проверени и предоставени за разглеждане от Териториалното поделение на националния осигурителен институт – гр. Добрич 125 бр. експертни решения издадени от ТЕЛК. Приети МЕД от НОИ гр. Добрич - 2018 бр.

Приети медицински експертни досиета от ТЕЛК и дигитализирани МЕД от ТЕЛК-ове в страната – 130 бр., от НЕЛК – 11 бр.

Прибрани медицински експертни досиета за съхранение в картотеката – 340 бр.

Подадени 5 бр. заявления от лица за издаване на заверен препис от експертно решение.

Изпратени 5 бр. писма до граждани за непълнота в изпратените документи.

Извършени 108 бр. справки по телефона и в РКМЕ на граждани относно въпроси свързани с медицинската експертиза.

Изготвени 209 бр. преписки за работодатели и др. заинтересовани страни.

Проверени по списък за преосвидетелстване м. май 2025 г. - 198 бр.

Изготвени справки във връзка с Закона за хората с увреждания - 10 бр.

Извършени 2 проверки по Наредба №3/2019 г. и една проверка по писмо на МЗ № 03-1053/06.11.2024 г. в МБАЛ-Добрич.

Извършена една проверка в аптека по ЗЛПХМ и ЗКНВП.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** проведен е **1** експертен съвет при РЗИ-Добрич. Разгледани са **3** проектни документации, издадени са 3 здравни заключения. Извършени са **3** проверки на обекти с обществено предназначение (ООП) в процедура по регистрация, издадени са **4** предписания. Регистрирани са **3** обекта с обществено предназначение.

През периода са извършени общо **36** проверки по **текущия здравен контрол** в обекти с обществено предназначение, проконтролирани са **5** стоки със значение за здравето – бутилирани води. Реализиранийе насочени проверки ид **92**: **37** от тях са извършени във връзка с контрола по тютюнопушенето и продажбата на алкохол; **8** – по спазване забраната за продажба и употреба на диазотен оксид (райски газ); **21** - контрол върху ДДД-мероприятията; **6** – по изпълнение на предписания; **6** – проверки на седмични учебни разписания; **4** – насочени по постъпили сигнали; **5** – проверени ЛЗК в 4 обекта за търговия с храни; **1** – по тематична проверка за контрол на извършваната дезинфекция в детските заведения на гр. Добрич; проверки в **1** детска градина и **3** училища във връзка с измерване фактори на средата (микроклимат, осветление, шум).

**Лабораторен контрол:**

Питейни води: физико-химичен и микробилогичен контрол: **15 бр.** проби – съответстват на нормативните изисквания.

Във връзка с насочен здравен контрол са изследвани **6 бр.** проби, от тях **1** проба не съответства.

Минерална вода: не са пробонабирани.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата: измервания на физични фактори в детски заведения и училища: микроклимат – **4 бр.** обекти – **21 бр.** проби с **78 бр.** измервания, осветление - **4 бр.** обекти – **32 бр.** измервания, шум – **3 бр.** обекти с **26 бр.** измервания - всички отговарят на нормативните изисквания.

По отношение на констатираните отклонения от здравните норми са предприети следните **административно-наказателни мерки:**

- издадени са **4** предписания за провеждане на задължителни хигиенни мерки;

- издадена е **1** заповед като мярка за административна принуда - за спиране на дейност – продажба на диазотен оксид (райски газ) в закрито обществено място.

**Дейности по профилактика на болестите и промоция на здравето (ПБПЗ):**

Проведени са **4** лекции и **8** обучения с обхванати **314** лица в детски и учебни заведения на територията на гр. Добрич. Дейностите са по Национална програма за профилактика на хроничните незаразни болести, Национална програма за подобряване на детското и майчино здраве 2021 – 2030 г., Националната програма за превенция и контрол на ХИВ и СПИ 2021-2025 г. и Националната стратегия на Република България за равенство, приобщаване и участие на ромите (НСРБРПУР) 2021-2030 г. Предоставени са **280** бр. здравно-образователни материали р **210** бр. презервативи. Оказани са **8** методични дейности на **18** лица (медицински специалисти, педагози и здравни медиатори).

Проведени са **3** масови прояви с **335** участници по повод: **21 ноември - Международният ден без тютюнопушене и 1 декември - Световен ден за борба със СПИН.**

Извършено е изследване съдържанието на въглероден монооксид и карбоксихемоглобин в издишан въздух на 24 активни и пасивни пушача с апарат Smoker lyzer.

Във връзка с дейности по профилактика на наркоманиите е проведена 1 лекция с 29 лица, предоставени са 10 бр. здравно-образователни материали.

Във връзка с дейности за подобряване на сексуалното и репродуктивното здраве е проведена 1 лекция с 18 лица.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **18.11. – 24.11.2024 г.** по чл. 56 от Закона за здравето са извършени 27 проверки в 27 обекта (2 обекта за хранене и развлечения, 6 детски и учебни заведения, 14 други закрити обществени места по смисъла на § 1а от допълнителните разпоредби на Закона за здравето, 5 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

